Deklaracija
<s>Deklaracija' (od latinskog declaratio = izjava, proglas) je dokument političke, pravne ili neke druge prirode u formi svečane izjave koja sadrži bazične principe ili stavove o nekom važnom problemu.</s><s>U međunarodnim odnosima deklaracija je izjava koju dvije ili više država zajednički daju o postignutom sporazumu ili o nekome načelnom pitanju.</s>

<s>Karakteristike i historija 
Specifičnu težinu u međunarodnim odnosima danas imaju deklaracije koje se donose u najvažnijim međunarodnim organizacijama, kao što su Ujedinjeni narodi.</s><s>Deklaracija je i jednostrana izjava jedne države kojom se stvaraju prava i obaveze druge ili drugih država.</s><s>Takve su naprimjer deklaracija o objavi rata, neutralnosti, o priznanju države i slične objave.</s>

<s>Vrlo često najviši državni organi i institucije, u krucijalnim historijskim momentima upućuju svojim građanima deklaracije koje se odnose na najvažnija politička i ustavnopravna pitanja.</s><s>Isto tako se često političke partije i pokreti obraćaju javnosti putem deklaracija.</s>

<s>Neke deklaracije kao što je francuska Deklaracija o pravima čovjeka i građanina (Declaration des Droits de l’Homme et du Citoyen) iz augusta 1789., uzimaju se za kamene međaše suvremene historije.</s>

<s>Sličnu popularnost ima i američka Deklaracija nezavisnosti od 4. jula 1776. koju je donio Kontinentalni kongres.</s>

<s>Nakon Drugog svjetskog rata takvu težinu ima Univerzalna deklaracija o ljudskim pravima - Ujedinjenih na, donešena 10. decembra 1948. u Parizu.</s>

<s>Deklaracija u pravu</s>

<s>Deklaracija u pravu se prvenstveno odnosi na izjavu stranke u pravnom postupku Primjer za to je porezna deklaracija, izjava poreznog obaveznika o podatcima koji utječu na odmjeravanje poreza, ili carinska deklaracija - izjava o podatcima važnima za odmjeravanje carine; poštanska deklaracija izjava o pošiljkama predanima na otpremu.</s>

<s>Izvori</s>

<s>Vanjske veze</s>

<s>''deklaracija'</s>

<s>Međunarodno pravo
Terminologija
Politička terminologija</s>

